有懷故居梅花
作者：趙蕃
朝代：宋

paragraphs: 梅花照耀山下村，舊居不返傷我魂。
破苔履迹誰復掃，定要風雨參成昏。
祇今環堵聊自存，亦有獨樹背竹園。
驟看疑是雲母薄，細睇迺識玉體溫。
裴回竟使不忍去，步遶直欲窮晡暾。
是中有句鬰莫吐，如禪未悟參多門。
須臾月上花且落，四顧無人相與言。
經年取酒藉地飲，飲醉更覺山林尊。